15/09/2014 | Administración LocalMunicipal
Santiago de Compostela
Servizo de Contratación
Servizo de organización de mercados San Pedro

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo organización mercados San Pedro. REFERENCIA DO EXPEDIENTE: CON/50/2014. TIPO DE LICITACIÓN: 20.661,16 €. PRAZO DE EXECUCIÓN: a duración do contrato comprende a organización dos “Mercados de San Pedro” dentro do período comprendido entre a adxudicación do contrato e o 30 de decembro de 2014, momento no que deberán estar finalizadas todas as prestacións obxecto de contrato e deberá emitirse a correspondente factura. Establécese o 30 de decembro en consideración a que o último dos mercados terá lugar na 4.ª semana do mes de decembro, é dicir, na semana do 22 de dito mes. A íntegra execución da actividade e rexistro da factura correspondente terá lugar polo tanto dentro da anualidade 2014. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 20 días naturais, a contar desde o día seguinte á data de publicación deste anuncio no Boletín Oficial da Provincia da Coruña. CLASIFICACIÓN DO CONTRATISTA: non se esixe. DOCUMENTACIÓN E INFORMACIÓN: Sección de Contratación: rúa Presidente Salvador Allende, n.º 6-8 baixo, Tlf.981543033. Perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 10.3 do prego de cláusulas administrativas. CRITERIOS DE ADXUDICACIÓN NON AVALIABLES EN FORMA DE CIFRAS OU PORCENTAXES – Deseño da imaxe gráfica/claim do evento. Integración no deseño da nova marca de sinaléctica comercial do barrio “A chave do teu barrio”. Calidade técnica e eficiencia da mensaxe. Ata 5 puntos. A marca “A chave do teu barrio” facilitarase aos licitadores en formato cmyk. CRITERIOS DE ADXUDICACIÓN AVALIABLES EN FORMA DE CIFRAS OU PORCENTAXES Proxecto técnico: ata 40 puntos, segundo a seguinte distribución: – Aproveitamento eficiente do espazo. Valorarase o maior número de stands/postos ofertados co límite máximo de 22 postos/stands. Ata 10 puntos. A maior puntuación outorgarase á mellor oferta, calculando as restantes de xeito directamente proporcional. – Realización de accións promocionais e/ou de marketing que promovan a participación e fidelización ao público asistente ao longo das súas catro edicións, tales como bonos desconto, agasallos directos: Ata 10 puntos. Valorarase en atención ao investimento a realizar polo adxudicatario por este concepto e correlativo beneficio para o público asistente. Por investimento realizado por valor de 600 € outorgarase a puntuación máxima, calculando as restantes puntuacións de xeito directamente proporcional. – Melloras: valorarase as melloras que se propoñan sobre o contido mínimo que se establece neste prego. Aspectos sobre os que se admiten melloras: ● Integración no mercado dun espazo dedicado á celebración de obradoiros a impartir preferentemente por comerciantes/artesáns do propio barrio, teñan ou non a consideración de expositores posteriormente. Planificación do programa de obradoiros. Ata 10 puntos. Outorgaranse 2 puntos por obradoiro impartido por comerciantes/artesáns do barrio e 1 punto se non foran comerciantes/artesáns do barrio, ata o máximo de 10 puntos a outorgar neste criterio. ● Mobiliario común (a maiores da propia estrutura dos stands/postos) que se ofrecerá aos expositores para a colocación ou exhibición do seu produto, sen custe para eles nin para o Concello. Ata 10 puntos, segundo o seguinte: 10 puntos se dito mobiliario é de madeira, cartón ou outro material biodegrable.5 se dito mobiliario é de plástico ou outro tipo de material non biodegradable. PREZO: ata 55 puntos. As empresas clasificaranse inicialmente por orde de mellor a peor, seguindo o criterio de “prezo máis baixo da oferta”. Obtido o orde de prelación de tódalas ofertas segundo este criterio, outorgarase a máxima puntuación de 55 puntos á oferta mais baixa e aplicarase ao resto das ofertas a seguinte formula para calcular a súa puntuación: Pn = (Pm x Ob) / On Onde: Pn: puntuacion da oferta Pm: puntuacion maxima posible (55 puntos) Ob: importe da oferta mais baixa On: importe da oferta a puntuar O criterio económico será o preferente no caso de empate a puntos na valoración das ofertas. A adxudicación se realizará valorando de maneira ponderada con arranxo aos criterios de valoración expostos sen que deba facerse necesariamente a favor de aquela que, en razón do prezo, resulte máis vantaxosa. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 03 de setembro de 2014. O CONCELLEIRO DELEGADO DE RÉXIME INTERIOR E ADMINISTRACIÓN PÚBLICA-ÁREA DE CONTRATACIÓN Asdo.: Manuel Martínez Varela